LIETUVOS RESPUBLIKOS SEIMAS

N U T A R I M A S

DĖL LIETUVOS RESPUBLIKOS VALSTYBĖS PASLAPČIŲ IR JŲ APSAUGOS ĮSTATYMO ĮGYVENDINIMO

1995 m. spalio 25 d. Nr. I-1075

Vilnius

Lietuvos Respublikos Seimas nutaria:

1. Pasiūlyti Lietuvos Respublikos Vyriausybei iki 1996 m. kovo 1 dienos:

1) patvirtinti valstybės paslaptį sudarančių žinių apsaugos tvarką, parengtą Valstybės saugumo departamento ir suderintą su suinteresuotomis institucijomis;

2) nustatyti Lietuvos Respublikos valstybės paslaptį sudarančių žinių sąrašo rengimo bei keitimo tvarką;

3) nustatyti valstybės paslaptį sudarančių žinių perdavimo kitoms valstybėms arba tarptautinėms organizacijoms tvarką bei leidimų kitų valstybių piliečiams dirbti ar susipažinti su valstybės paslaptį sudarančiomis žiniomis išdavimo taisykles;

4) sudaryti pareigų, kurias einantiems asmenims gali būti suteikiama teisė susipažinti su valstybės paslaptį sudarančiomis žiniomis, neviršijant įstatymų nustatytų įgaliojimų, sąrašą bei nustatyti šias pareigas einančių asmenų supažindinimo su valstybės paslaptį sudarančiomis žiniomis ir šių asmenų perspėjimo apie atsakomybę už valstybės paslaptį sudarančių žinių atskleidimą ar praradimą tvarką;

5) sudaryti valstybės paslapčių subjektų sąrašą bei nustatyti valstybės paslaptį sudarančių žinių, susijusių su valstybės paslapčių subjektų veikla, detalių sąrašų rengimo, tvirtinimo bei keitimo tvarką.

2. Įpareigoti Lietuvos archyvų departamentą ir Valstybės saugumo departamentą iki 1996 m. kovo 1 d. parengti bendrą įslaptintų dokumentų raštvedybos organizavimo, saugojimo, tvarkymo, apskaitos bei kompiuterizuotos slaptos informacijos duomenų apsaugos tvarką.

3. Nustatyti, kad iki Įstatymo įsigaliojimo galiojusios slaptumo žymos „Valstybinės svarbos“, „Visiškai slaptai“ ir „Slaptai“ dokumentuose bei dokumentus saugančių institucijų archyvų apskaitos dokumentuose būtų pakeistos šio įstatymo nustatytomis slaptumo žymomis arba tokie dokumentai, jei juose nėra valstybės paslaptį sudarančių žinių, būtų išslaptinti.

LIETUVOS RESPUBLIKOS SEIMO PIRMININKAS	ČESLOVAS JURŠĖNAS

______________